இந்த வலைதளத்தின் நோக்கம் உலக முழுதிலும் சிறப்பாக வேதாகம பள்ளிகள் மற்றும் கல்லூரிகள் குறைவாக உள்ள, மூன்றாம் உலகத்தில் உள்ள போதகர்கள் மற்றும் அருட்பணியாளர்களுக்குப, போதனைகளின் மூலப்பிரதிகள் மற்றும் போதனை வீடியோக்களை இலவசமாக கொடுக்க வேண்டும் என்பதாகும்.

இந்தச் செய்திப் பிரதிகளும் வீடியோக்களும் 1,500,000 கணினிகளில் 221 நாடுகளில் [www.sermonsfortheworld.com](http://www.sermonsfortheworld.com) என்னும் வலைதளம் வழியாகச் செல்லுகிறது. நூற்றுக்கணக்கானோர் வீடியோக்களை யூ ட்யூப் வழியாக பார்வையிடுகின்றனர், பிறகு யூ ட்யூப் விட்டு வெளியேறி எங்களது இணையதளத்துக்கு அவர்கள் கொண்டுசெல்லப்படுகிறார்கள். யூ ட்யூப் எங்களது இணையதளத்துக்கு மக்களைக் கொண்டுசேர்க்கிறது. இந்தச் செய்திப் பிரதிகள் 37 மொழிகளில் 120,000 கணினிகளுக்கு ஒவ்வொரு மாதமும் அனுப்பப்படுகிறது. இந்தச் செய்திப்பிரதிகள் காப்புரிமை பெறப்படவில்லை, ஆகையால் பிரசங்கியர்கள் இவற்றை அனுமதியில்லாமல் உபயோகிக்கலாம். [முழு உலகிற்கும், விசேஷமாக இந்து இஸ்லாமிய நாடுகளில் சுவிசேஷம் அறிவிக்கப் பயன்படும் இந்த முயற்சிக்கு உங்கள் மாதாந்தர உதவிகளைச் செய்ய முன்வருவீர்களானால் தயவாய் இங்கே க்ளிக் செய்யவும்](http://www.rlhymersjr.com/donate.html).

நீங்கள் டாக்டர் ஹைமர்ஸ் அவர்களுக்கு எழுதும் போது நீங்கள் எந்த நாட்டைச் சேர்ந்தவர் என்றும் குறிப்பிடுங்கள், இல்லையேல் அவரால் உங்களுக்குப் பதில் அளிக்க இயலாது. டாக்டர் ஹைமர்ஸ் அவர்களின் மின்அஞ்சல் [rlhymersjr@sbcglobal.net](mailto:rlhymersjr@sbcglobal.net) என்பதாகும்.

அவைகளின் பொருள் அவர்களுக்கு மறைவாயிருந்தது

THIS SAYING WAS HID FROM THEM

(Tamil)

ஆர். எல். ஹைமெர்ஸ், ஜூனியர்   
by Dr. R. L. Hymers, Jr.

மார்ச் 11, 2018 கர்த்தருடைய நாள் மாலை வேளையில் லாஸ் ஏஞ்சலஸில் உள்ள பாப்திஸ்து கூடாரத்தில் பிரசங்கிக்கப்பட்ட செய்தி

A sermon preached at the Baptist Tabernacle of Los Angeles  
Lord’s Day Evening, March 11, 2018

“இவைகளில் ஒன்றையும் அவர்கள் உணரவில்லை; அவைகளின் பொருள் அவர்களுக்கு மறைவாயிருந்தது, அவர் சொன்னவைகளை அவர்கள் அறிந்து கொள்ள  
வில்லை” (லூக்கா 18:34).

இயேசுவானவர் மரிக்கபோவதாக சீஷர்களிடம் சொன்னது, லூக்கா சுவிசேஷத்தில், இது மூன்றாவது முறையாகும் (லூக்கா 9:22; 9:44). லூக்கா 18:31-33ல், இதை மிகவும் சாதாரணமாக்கினார், அவர் சொன்னபொழுது,

“பின்பு அவர் பன்னிருவரையும் தம்மிடத்தில் அழைத்து: இதோ, எருசலேமுக்குப் போகிறோம், மனுஷகுமாரனைக் குறித்துத் தீர்க்கதரிசிகளால் எழுதப்பட்டவைகளெல்லாம் நிறைவேறும். எப்படியெனில், அவர் புறஜாதியாரிடத்தில் ஒப்புக்கொடுக்கப்பட்டு, பரியாசமும் நிந்தையும் அடைந்து, துப்பப்படுவார். அவரை வாரினால் அடித்து, கொலைசெய்வார்கள்; மூன்றாம் நாளிலே அவர் உயிரோடே எழுந்திருப்பார் என்றார்” (லூக்கா 18:31-33).

இதைவிட தெளிவாக எப்படி இருக்க முடியும்? இருந்தாலும் அவர்கள், “இவைகளில் ஒன்றையும் அவர்கள் உணரவில்லை; அவைகளின் பொருள் அவர்களுக்கு மறைவாயிருந்தது, அவர் சொன்னவைகளை அவர்கள் அறிந்து கொள்ளவில்லை” (லூக்கா 18:34). மாற்கு 9:32 சொல்லுகிறது, “இவைகளில் ஒன்றையும் அவர்கள் புரிந்துகொள்ளவில்லை.” டாக்டர் ஏ. டி. ராபர்ட்சன் அவர்கள் மாற்கு 9:32ஐ குறித்து விமர்சனம் செய்தார், “அவர்கள் அதை புரிந்து கொள்ளாதவர்களாக தொடர்ந்தார்கள். அவர்கள் [கிறிஸ்துவின்] மரணம் உயிர்த் தெழுதலைக்குறித்த காரியத்தில் உலோகாயுதவாதிகளாக [அவிசுவாசிகளாக] இருந்தார்கள்” (A. T. Robertson, Litt.D., ***Word Pictures in the New Testament***, Broadman Press, 1930, volume I, p. 344; note on Mark 9:32).

அப்போஸ்தலனாகிய பவுல் மூலமாக கிறிஸ்துவின் சுவிசேஷம் சுருக்கமாக மற்றும் சாதாரணமாக ஆரம்பிக்கப்படடது,

“கிறிஸ்துவானவர் வேதவாக்கியங்களின்படி நமது பாவங் களுக்காக மரித்து, அடக்கம்பண்ணப்பட்டு, வேத வாக்கியங்களின்படி மூன்றாம்நாளில் உயிர்த்தெழுந்தார்” (I கொரிந்தியர் 15:3-4).

இருந்தாலும், இந்த நேரத்தில், அந்த பன்னிரண்டு சீஷர்களும் புரிந்து கொள்ளவும் இல்லை அல்லது கிறிஸ்துவின் சுவிசேஷத்தை விசுவாசிக்கவும் இல்லை.

“இவைகளில் ஒன்றையும் அவர்கள் உணரவில்லை; அவைகளின் பொருள் அவர்களுக்கு மறைவாயிருந்தது, அவர் சொன்னவைகளை அவர்கள் அறிந்து கொள்ள வில்லை” (லூக்கா 18:34).

டாக்டர் ஏ. டி. ராபர்ட்சன் அவர்கள் சொன்னார், “அவர்கள் [கிறிஸ்துவின்] மரணம் உயிர்த்தெழுதலைக்குறித்த காரியத்தில் உலோகாயுதவாதிகளாக [அவிசுவாசி களாக] இருந்தார்கள்” (ibid.). அந்த பன்னிரண்டு சீஷர்களும் கிறிஸ்துவின் சுவிசேஷத்தை இன்னும் விசுவாசிக்கவில்லை! மாற்கு 9:30-32ஐ குறித்து விமர்சனம் செய்த, டாக்டர் ஜே. வெர்னான் மெக்ஜீ சொன்னார், “இது அவர் தமது மரணம் மற்றும் உயித்தெழுதலைபற்றி அவர்களுக்கு அறிவிக்கும் முதலாவதுமுறை அல்ல, இருந்தாலும் அவர்கள் இன்னும் அவரை புரிந்துகொள்ளவில்லை” (J. Vernon McGee, Th.D., ***Thru the Bible***, Thomas Nelson Publishers, 1983, volume IV, p. 201; note on Mark 9:30-32).

“இவைகளில் ஒன்றையும் அவர்கள் உணரவில்லை; அவைகளின் பொருள் அவர்களுக்கு மறைவாயிருந்தது, அவர் சொன்னவைகளை அவர்கள் அறிந்து கொள்ள வில்லை” (லூக்கா 18:34).

சுவிசேஷத்தில் அவர்களுடைய அவிசுவாசத்தை மூன்று வார்த்தைகள் இந்த பாடத்தில் நமக்கு சொல்லுகின்றன.

1. முதலாவது, அவர்கள் சுவிசேஷத்தை புரிந்துகொள்ளவில்லை.

“இவைகளில் ஒன்றையும் அவர்கள் புரிந்துகொள்ளவில்லை”. “புரிந்துகொள்ளுதல்” என்ற வார்த்தையின் கிரேக்க அர்த்தம் “மனதளவில் [புரிந்துகொள்ளுதல்]” என்பதாகும் (ஸ்ட்ராங்). கிறிஸ்து சாதாரணமாக மற்றும் எழுத்தின்படி பேசினபோதிலும், அவர் என்ன சொன்னார் என்பதை சீஷர்களால் கிரகித்துக்கொள்ள முடியவில்லை. பாடம் சொல்லுகிறது, “*இவைகளில் ஒன்றையும்* அவர்கள் புரிந்துகொள்ளவில்லை”. மேத்யூ போல்லி சொன்னார், “இந்த வார்த்தைகள் போதுமான அளவுக்கு எளிதாக புரிந்து கொள்ளக்கூடியவைகள்” (***A Commentary on the Whole Bible***, The Banner of Truth Trust, 1990 reprint, volume 3, p. 258; note on Luke 18:34), *இன்னும் இவைகளில் ஒன்றையும் அவர்கள் புரிந்துகொள்ளவில்லை!* சீஷர்கள் பின் வரும் வார்த்தைகளைப் புரிந்து கொள்ளவில்லை “கிறிஸ்து புறஜாதிகளிடம் ஒப்புகொடுக்கப்படுவார்”. அவர்கள் இதையும் புரிந்து கொள்ளவில்லை “பரியாசமும் நிந்தையும் அடைந்து, துப்பப்படுவார்”. அவர்கள் இதையும் புரிந்து கொள்ளவில்லை “அவரை வாரினால் அடித்து,” அவரது முதுகு எலும்பை உரிப்பார்கள் என்பதை அவர்கள் புரிந்து கொள்ளவில்லை. ஒரு சிலுவையில் அவரை “மரணத்துக்கு ஒப்புக்கொடுப்பார்கள்” என்பதை அவர்கள் புரிந்து கொள்ளவில்லை. அவர்கள் புரிந்து கொள்ளவில்லை “மூன்றாம் நாளிலே அவர் உயிரோடே எழுந்திருப்பார்” என்பதை அவர்கள் புரிந்து கொள்ளவில்லை. மாற்கு சுவிசேஷத்தில் நமக்குச் சொல்லப்பட்டதைபோல,

‘மனுஷகுமாரன் மனுஷர் கைகளில் ஒப்புக்கொடுக்கப் படுவார் என்றும், அவர்கள் அவரைக் கொன்றுபோடுவார் கள் என்றும்; கொல்லப்பட்டு, மூன்றாம் நாளிலே உயிர்த்தெழுந்திருப்பார் என்றும் அவர் தம்முடைய சீஷர்களுக்குப் போதகம்பண்ணிச் சொல்லியிருந்தார். அவர்களோ, அந்த வார்த்தையை அறிந்துகொள்ள வில்லை, அதைக்குறித்து அவரிடத்தில் கேட்கவும் பயந்தார்கள்” (மாற்கு 9:31-32).

வில்லியம் மெக்டொனால்டு அவர்களால் மனுஷீக பதிலாக அவர்களுடைய அறியாமை விவரிக்கப்பட்டு இருக்கிறது,

அவர்களுடைய மனங்கள் தங்களை ரோமரிடமிருந்து [அரசியல்ரிதியாக] விடுவிப்பவர் வருவார், மற்றும் உடனடியாக இராஜ்யத்தை நிருவுவார் என்ற எண்ணத்தினால் நிறைந்திருந்தன, வேறு எந்த நிகழ்சியையும் [விசுவாசிக்க] அவர்கள் மறுத்தார்கள் (William MacDonald, ***Believer’s Bible Commentary***, Thomas Nelson Publishers, 1989 edition, p. 1440; note on Luke 18:34).

ஜனவரி 28, 2006 அன்று இட்சியாக் கடுரி என்பவர், இஸ்ரவேலின் பிரதானமான ரபிகளில் ஒருவர், தாம் இறக்கும் போது, தமது மரணத்துக்கு பிறகு திறக்க வேண்டும் என்று ஒரு குறிப்பை வைத்தார். மத்திய காலத்தில் இருந்த ரபிகள் இரண்டு மேசியாக்கள் வருவார்கள் என்று விசுவாசித்தார்கள் – மேசியா பென்ஜோசப் அவர்களுடைய பாவங்களுக்காக பாடுபடுவதற்காக வருவார், ஜோசப் தனது சகோதரர்ளுக்காக பாடுபட்டு அவர்களை எகிப்திலிருந்து வெளியே கொண்டு வந்ததுபோல அவர்களை விடுவிப்பார் என்றும், மேசியா பென் டேவிட் வந்து, அவர்களுடைய சத்துருக்களை வெற்றிகொண்டு அவர்களை டேவிட்டைபோல அரசாட்சி செய்வார் என்றும் விசுவாசித்தார்கள். ஆனால் ரபி கடுரியின் குறிப்பு அவரது மரணத்துக்கு பிறகு திறக்கப்பட்டபொழுது, அவர் ஒரே ஒரு மேசியாவை விசுவாசித்ததாக அந்த குறிப்பு சொன்னது. அவரது பெயரின் எபிரேய வாக்கியத்தின் முதல் எழுத்து ஏசுவா என்று வெளிபடுத்தப்பட்டதாக – அது சொன்னது. அந்த பெயருக்கு தமிழில் இயேசு என்பதாகும்! இது இஸ்ரவேலின் மத வல்லுனர்களை உபாதித்தது. பாடுபடும் மேசியாவும் ஆளுகை செய்யும் மேசியாவும் ஒருவரே! இந்த “இரண்டு மேசியாக்களும்” கிறிஸ்துவின் முதலாம் வருகையும் மற்றும் அவரது இரண்டாம் வருகையும் ஆகும் – இரண்டு மேசியாக்கள் அல்ல!

சீஷர்கள் மேசியா பென் டேவிட்டை எதிர்பார்த்துக் கொண்டிருந்தார்கள், மேசியா பென் ஜோசப்பை அல்ல! பாடுபடும் மேசியாவை நம்புவதற்கு விரோதமாக அவர்களுடைய மனம் தப்பெண்ணம் கொண்டிருந்தது (மேசியா பென் ஜோசப்) ஏன் என்றால் அந்த நாட்களிலிருந்த அதிகமான யூத மக்கள் ரோமரிடமிருந்து தங்களை விடுவிக்கும் ஒரு மேசியாவை எதிர்நோக்கிக் கொண்டிருந்தார்கள் (மேசியா பென் டேவிட்). அந்த இரண்டு மேசியாக்களும் ஒன்றுதான் என்பதை அவர்கள் உணர்ந்து கொள்ளவில்லை. எனது போதனையை பாருங்கள், “[சீஷர்களின் பயம்” – அதை படிக்க இங்கே கிளிக் செய்யவும்](http://www.rlhymersjr.com/Online_Sermons/2011/032011PM_FearOfDisciples.html). ஆனால் அவர்களின் சுவிசேஷ அறியாமைக்கு மற்றொரு காரணமும் உண்டு.

நமது இளம் வாலிபரில் ஒருவர் சொன்னார், “அநேகதரம் சுவிசேஷத்தை கேட்டுக்கொண்டிருந்து, ஒல்வொரு ஞாயிற்றுக்கிழமையும் மறுபடியுமாக கேட்டு இன்னும் அதிகமாக எனது இருதயம் கடினமாக காணப்படுகிறது. சுவிசேஷத்தின் எளிமை என்னை விரக்தி அடைய செய்கிறது... ஒன்றும் நடக்காது என்று நான் நினைத்துக்கொண்டிருந்தேன்... என் உணர்வுகளையும் என்னையும் நம்ப நான் முயற்சி செய்துகொண்டிருந்தேன். [அவன் மேசியா பென் டேவிட்டை விரும்பினான், அவனது உணர்வுக்கு பொறுத்தமான மனோதத்துவ நிபுனரான மேசியாவாக இருக்க வேண்டுமென்று பார்த்தான்]. இயேசு என்னை நேசித்தார் என்று டாக்டர் ஹைமர்ஸ் மேலும் மேலும் சொன்னார். இறுதியாக நான் எதைவேண்டுமானாலும் செய்ய விரும்பினேன். டாக்டர் ஹைமர்ஸ் சொன்ன எல்லாவற்றையும் நான் செய்தேன். நான் இயேசுவை நம்பினேன், ஏன் என்றால் இயேசுவே சிலுவையில் ஆணி அடிக்கப்படடார், என்னுடைய உணர்வுகள் அல்ல. [மேசியா பென் டேவிட் அவனுக்கு மனநலம் தரவேண்டும் என்று வேண்டினான்.] இயேசு தமது இரத்தத்தினால் எனது பாவங்களை கழுவி நீக்கினார்.” அந்த இளம் மனிதன் சீஷர்களைபோலவே இருந்தான். இயேசு அவனுடைய பாவங்களுக்காக மரித்ததை அவன் கேள்விப்பட்டான், ஆனால் அவன் அதை விசுவாசிக்கவில்லை. அவனுக்கு மனதில் சுகம் வேண்டும், பாவமன்னிப்பு அல்ல. இந்த இரவிலே உங்களில் சிலர் அப்படி இருக்கிறீர்கள்.

1. இரண்டாவது, அவர்களுக்கு சுவிசேஷம் மறைக்கப்பட்டிருந்தது.

“இவைகளில் ஒன்றையும் அவர்கள் உணரவில்லை; *அவைகளின் பொருள் அவர்களுக்கு மறைவாயிருந்தது...*” (லூக்கா 18:34).

“மறைவு” என்ற வார்த்தையின் கிரேக்க அர்த்தம் “மூடுதல், மறைத்தல்” (ஸ்ட்ராங்) என்பதாகும். அது யோவான் 8:59 என்ற வசனத்தில் உள்ள அதே கிரேக்க வார்த்தையாகும் அதாவது, “இயேசு மறைந்து”. அதனால், நமது பாடத்தில், “அவைகளின் பொருள் அவர்களுக்கு மறைவாயிருந்தது”. இயேசுவானவர் தம்மை மறைத்துக் கொண்டபோது இயற்கைக்கு மாறான ஒரு சக்தி அங்கே இடைபட்டது, ஏனென்றால் அவர்கள் தேவாலயத்தில் அவர்மேல் எறியும்படி கல்லுகளை எடுத்துக்கொண்டார்கள் (யோவான் 8:59). நமது பாடத்திலும்கூட இயற்கைக்கு மாறான ஒரு சக்தி இங்கே இடைபட்டு இருக்கிறது, “அவைகளின் பொருள் அவர்களுக்கு மறைவாயிருந்தது”. லூக்கா 18:34ல் உள்ள வார்த்தைகளைப் பற்றிப் பேசும்போது, டாக்டர் ப்ராங்க் கியாபிலின் விமர்சனம் சொல்லுகிறது, “லூக்கா சீஷர்களின் அறியாமையின் இயற்பண்பை இயற்கைக்கு மாறாக நிறுத்தி வைக்கப்பட்டதை வெளிபடையாக புரிந்துகொள்ளாமையை எடுத்துக்காட்டுகிறார்” (Frank E. Gaebelein, D.D., general editor, ***The Expositor’s Bible Commentary***, Zondervan Publishing House, 1984 edition, volume 8, p. 1005; note on Luke 18:34). இந்தப் பாடம் சரியாக இதுவாகதான் இருக்கும் என்று நான் நினைக்கிறேன். அறியாமையின் இயற்பண்பை இயற்கைக்கு மாறாக நிறுத்தி வைக்கப்பட்டதை வெளிபடையாக புரிந்துகொள்ளாமை. “அவைகளின் பொருள் [சுவிசேஷம்] அவர்களுக்கு மறைவாயிருந்தது”.

சாத்தான் உன்னை குருடாக்குகிறான். வேதாகமம் சொல்லுகிறது, “எங்கள் சுவிசேஷம் மறைபொருளாயிருந்தால், கெட்டுப்போகிறவர்களுக்கே அது மறைபொருளாயிருக்கும். தேவனுடைய சாயலாயிருக்கிற கிறிஸ்துவின் மகிமையான சுவிசேஷத்தின் ஒளி, அவிசுவாசிகளாகிய அவர்களுக்குப் பிரகாசமாயிராதபடிக்கு, இப்பிரபஞ்சத்தின் தேவனானவன் [சாத்தான்] அவர்களுடைய மனதைக் குருடாக்கினான்” (II கொரிந்தியர் 4:3-4). அதனால்தான் இயேசுவை நம்புவதற்குப் பதிலாக நீ ஒரு உணர்வை எதிர்பார்த்துக் கொண்டிருக்கிறாய்!

அந்த நேரத்தில் சீஷர்கள் பெரிய பரிசுத்தவான்களாக இல்லை என்று நாம் இப்பொழுது பார்க்கிறோம். அவர்கள் சாதாரண மனிதர்கள் மட்டுமே. மனிதர்கள் மட்டுமே, நம்மைப்போல அவர்களும், ஆதாமின் சந்ததியாக இருந்தார்கள். அவ்வாறாக, அவர்களும் “பாவத்திலும் அக்கிரமத்திலும் மரித்தவர்களாக இருந்தார்கள்” நான் இரட்சிக்கப்படுவதற்கு முன்பாக, ஏழுவருடங்கள் சபையில் இருந்ததைபோல; உங்களில் சிலர் இன்னும் தரித்திருப்பதைபோல அவர்களும் இருந்தார்கள் (எபேசியர் 2:1, 5). ஆதாமின் சந்ததியாக, அவர்களுடைய மாம்ச மனங்கள் “தேவனுக்கு விரோதமான பகை”யாக இருந்தன (ரோமர் 8:7). ஆதாமின் சந்ததியாக அவர்கள் சாதாரண மனிதர்கள், மற்றும் “ஜென்மசுபாவமான மனுஷனோ தேவனுடைய ஆவிக்குரியவைகளை ஏற்றுக்கொள்ளான்” (I கொரிந்தியர் 2:14). ஆதாமின் சந்ததியாக, அவர்களுக்கு “சிலுவையைப் [பற்றிய] உபதேசம் கெட்டுப்போகிறவர்களுக்குப் பைத்தியமாயிருக்கிறது” (I கொரிந்தியர் 1:18). மெய்யாக கிறிஸ்து நிக்கேதேமுக்குச் சொன்னதுபோல, “நீங்கள் மறுபடியும் பிறக்கவேண்டும்” (யோவான் 3:7), சீஷர்கள் சொன்னதுபோல “நீங்கள் மறுபடியும் பிறக்கவேண்டும்”. அவர்கள் தங்கள் வேலைகளைவிட்டு கிறிஸ்துவை பின்பற்றினதின் மூலமாக அவர்கள் மறுபடியும் பிறக்க முடியவில்லை. அது கிரியைகளின் மூலமாக இரட்சிப்பு! ரோமன் கத்தோலிக்கர்களின் வழி அது அவர்கள் அப்படியாக எடுத்துக்கொள்ளுகிறார்கள்! ஆனால் இரட்சிப்புக் கிருபையின் மூலமாக வருகிறது என்று வேதாகமம் நமக்குப் போதிக்கிறது, அதனால் கிறிஸ்துவை பின்பற்றுவதன் மூலமாக அவர்களால் இரட்சிக்கப்பட முடியவில்லை!

“கிருபையினாலே விசுவாசத்தைக்கொண்டு இரட்சிக்கப் பட்டீர்கள்; இது உங்களால் உண்டானதல்ல, இது தேவனுடைய ஈவு; ஒருவரும் பெருமைபாராட்டாதபடிக்கு இது கிரியைகளினால் உண்டானதல்ல” (எபேசியர் 2:8-9).

யூதாஸ் பன்னிரண்டு சீஷர்களில் ஒருவன். அவன் மறுபடியும் பிறந்தானா? கிறிஸ்து சொன்னார் அவன் “இழக்கப்பட்டான்”, மற்றும் அவனை கிறிஸ்து இப்படியாக அழைத்தார் “கேட்டின் மகன்” (யோவான் 17:12). தோமா மறுபடியும் பிறந்தாரா? உயிர்த்தெழுதலுக்குப் பிறகு, தோமா உறுதியாக சொன்னார், “நான் விசுவாசிக்கமாட்டேன்” (யோவான் 20:25). பேதுருவுக்குத் தேவனிடமிருந்து சில வெளிப்பாடு இருந்தது என்று நான் அறிவேன் (மத்தேயு 16:17) ஆனால் சில நிமிடங்களுக்கு பிறகு இப்படியாக இயேசுவானவர் சொன்னதற்காக அவன் இயேசுவை கடிந்துகொண்டான் “கொலையுண்டு, மூன்றாம் நாளில் எழுந்திருக்க வேண்டும்” (மத்தேயு 16:21-22), மற்றும் இயேசுவானவர் “திரும்பிப் பேதுருவைப் பார்த்து: எனக்குப் பின்னாகப்போ, சாத்தானே, நீ எனக்கு இடறலாயிருக்கிறாய்; தேவனுக்கு ஏற்றவைகளைச் சிந்தியாமல் [நினைக்கவில்லை] மனுஷருக்கு ஏற்றவைகளைச் சிந்திக்கிறாய்” (மத்தேயு 16:23). பேதுரு தெளிவாக சுவிசேஷத்தை மறுதலித்தார், மற்றும் சாத்தானால் ஆளப்பட்டவராக கிறிஸ்துவின் சிலுவை மரணம் மற்றும் உயிர்த்தெழுதலை புறக்கணித்தார். நீ இந்த இரவிலே பேதுருவைப் போல இருக்கிறாய். நீ மேசியா பென் டேவிட்டை நோக்கிக்கொண்டிருக்கிறாய் (உன்னை நல்லவனாக உணரச் செய்ய, உனக்கு ஒரு நல்ல வாழ்க்கையைக் கொடுக்க, பொருளாதாரக் காரியங்களைக் கொடுக்க), மேசியா பென் ஜோசப்பை நீ நோக்கவில்லை (சிலுவையிலே உன்னுடைய பாவத்துக்குரிய கிரயத்தை கொடுக்க).

“இவைகளில் ஒன்றையும் அவர்கள் உணரவில்லை; அவைகளின் பொருள் [சுவிசேஷம்] அவர்களுக்கு மறைவாயிருந்தது...” (லூக்கா 18:34).

அப்போஸ்தலனாகிய பவுல் சொன்னதைபோல,

“எங்கள் சுவிசேஷம் மறைபொருளாயிருந்தால், கெட்டுப் போகிறவர்களுக்கே அது மறைபொருளாயிருக்கும். தேவனுடைய சாயலாயிருக்கிற கிறிஸ்துவின் மகிமை  
யான சுவிசேஷத்தின் ஒளி அவிசுவாசிகளாகிய அவர்  
களுக்குப் பிரகாசமாயிராதபடிக்கு, இப்பிரபஞ்சத்தின் தேவனானவன் [சாத்தான்] அவர்களுடைய மனதைக் குருடாக்கினான்...” (II கொரிந்தியர் 4:3-4).

அதனால் உன் பாவம் மன்னிக்கப்படும்படியாக அல்ல, பொருளாதார காரியங்களை பார்க்கும்படியாக சாத்தான் உன்னை குருடாக்குகிறான்.

ஆமாம், “இயற்கைக்கு மாறான” ஒரு குருட்டாட்டம் இருந்தது, சீஷர்களை சாத்தானுடைய ஒரு சக்தி குருடாக்கினது, அதேபோல தங்கள் சொந்த மனுஷீக, ஆதாமின் சுபாவம் சுவிசேஷத்துக்கு அவர்களை குருடாக்கியது. இயேசு சொன்னார், “நீங்கள் மனந்திரும்பிப் பிள்ளைகளைப்போல் ஆகாவிட்டால், பரலோகராஜ்யத்தில் பிரவேசிக்கமாட்டீர்கள்” (மத்தேயு 18:3). இதை யாருக்கு சொன்னார்? அவர் இதை “சீஷர்களுக்கு சொன்னார்” (மத்தேயு 18:1). கவனமாகக் கவனியுங்கள் மத்தேயு 18:1-3ஐ,

“அவ்வேளையிலே சீஷர்கள் இயேசுவினிடத்தில் வந்து பரலோகராஜ்யத்தில் எவன் பெரியவனாயிருப்பான் என்று கேட்டார்கள். இயேசு ஒரு சிறு பிள்ளையைத் தம்மிடத்தில் அழைத்து: அதை அவர்கள் நடுவே நிறுத்தி: நீங்கள் மனந்திரும்பிப் பிள்ளைகளைப்போல் ஆகா  
விட்டால், பரலோகராஜ்யத்தில் பிரவேசிக்கமாட்டீர்கள் என்று மெய்யாகவே உங்களுக்குச் சொல்லுகிறேன்” (மத்தேயு 18:1-3).

சீஷர்கள் பரலோகராஜ்யத்தில் எவன் பெரியவனாயிருப்பான் என்று அறிந்துகொள்ள விரும்பினார்கள் (மத்தேயு 18:1). இயேசுவானவர் சீஷர்களுக்கு சொன்னார், “நீங்கள் மனந்திரும்பி... ஆகாவிட்டால், பரலோகராஜ்யத்தில் பிரவேசிக்கமாட்டீர்கள்” (மத்தேயு 18:3).

“இவைகளில் ஒன்றையும் அவர்கள் உணரவில்லை; அவைகளின் பொருள் அவர்களுக்கு மறைவாயிருந்தது, அவர் சொன்னவைகளை அவர்கள் அறிந்துகொள்ள  
வில்லை” (லூக்கா 18:34).

1. மூன்றாவது, அவர்கள் அனுபவத்தின் மூலமாக சுவிசேஷத்தை அறியவில்லை.

நமது பாடத்தின் முடிவில் சொல்லுகிறது, “அவர் சொன்னவைகளை அவர்கள் அறிந்து கொள்ளவில்லை” (லூக்கா 18:34). “அறிந்து” என்பதன் கிரேக்க வார்த்தைக்கு “ஜாக்கிரதையாக இரு, நிச்சயமாக இரு, அனுபவத்தின் மூலமாக உணர்வோடு இரு”. (George Ricker Berry, ***A Greek-English Lexicon of New Testament Synonyms***, coded to Strong, number 1097). அதே வார்த்தை பிலிப்பியர் 3:10ல் உபயோகப்படுத்தப்பட்டிருக்கிறது, “இப்படி நான் அவரையும் அவருடைய உயிர்த்தெழுதலின் வல்லமையையும், அவருடைய பாடுகளின் ஐக்கியத்தையும் அறிகிறதற்கும்…” அனுபவத்தின் மூலமாக சீஷர்கள் சுவிசேஷத்தை அறிந்துகொள்ளவில்லை. அவர்கள் வார்த்தைகளை கேட்டார்கள், ஆனால் சுவிசேஷத்தின் மெய்தத்துவத்தை அவர்கள் அனுபவிக்கவில்லை. அவர்கள் தங்கள் பாவமன்னிப்பை அல்ல, அந்த ராஜ்யத்திலே வெகுமதியை எதிர்பார்த்துக்கொண்டிருந்தார்கள். இப்பொழுது முழுபகுதியையும் கவனியுங்கள். அது லூக்கா 18:31-34.

“பின்பு அவர் பன்னிருவரையும் தம்மிடத்தில் அழைத்து: இதோ, எருசலேமுக்குப் போகிறோம், மனுஷகுமாரனைக் குறித்துத் தீர்க்கதரிசிகளால் எழுதப்பட்டவைகளெல்லாம் நிறைவேறும். எப்படியெனில், அவர் புறஜாதியாரிடத்தில் ஒப்புக்கொடுக்கப்பட்டு, பரியாசமும் நிந்தையும் அடைந்து, துப்பப்படுவார். அவரை வாரினால் அடித்து, கொலைசெய்வார்கள்; மூன்றாம் நாளிலே அவர் உயிரோடே எழுந்திருப்பார் என்றார். இவைகளில் ஒன்றையும் அவர்கள் உணரவில்லை; அவைகளின் பொருள் அவர்களுக்கு மறைவாயிருந்தது, அவர் சொன்னவைகளை அவர்கள் அறிந்து கொள்ளவில்லை” (லூக்கா 18:31-34).

இப்பொழுது பார்க்கிறீர்களா? “இவைகளில் ஒன்றையும் அவர்கள் உணரவில்லை: அவைகளின் பொருள் அவர்களுக்கு மறைவாயிருந்தது, அவர் சொன்னவைகளை அவர்கள் [அனுபவத்தில்] அறிந்து கொள்ளவில்லை.”

சி. எச். ஸ்பர்ஜன் அவர்களின் சாட்சியை கவனியுங்கள். அவர் ஒரு சுவிசேஷத்தை பிரசங்கிக்கும் போதகர் குடும்பத்திலிருந்து எழுப்பப்பட்டார் – அவரது சொந்த தந்தை. அவர் தனது கோடை விடுமுறை நாட்களை தன்னுடைய தாத்தா வீட்டில் செலவிடுவார், அவரும் ஒரு சுவிசேஷத்தை பிரசங்கிப்பவர். அவர் வாழ்நாள் முழுவதும், ஒவ்வொரு ஞாயிற்றுக்கிழமையும் சுவிசேஷத்தை கேட்டார். இருந்தாலும் அவரும் உயிர்த்தெழுதலுக்கு முன்பு இருந்த சீஷர்களைபோல மாற்றப்படாதவராகவே இருந்தார். ஸ்பர்ஜன் சொன்னார்,

நான் எனது இளம் வயதிலிருந்து இயேசுவானவரின் தியாகத்தின் மூலமாக உண்டான இரட்சிப்பின் திட்டத்தை கேட்டேன், ஆனால் நான் பிறந்ததிலிருந்து [ஒரு புறஜாதியார் நாட்டில்] எனது உள்ளான ஆத்துமாவில் அதைபற்றி அதிகமாக அறியாமலிருந்தேன். நான் ஒருபோதும் வேதவசனங்களை வாசிக்காததுபோல, அது எனக்கு ஒரு புதிய வெளிப்பாடாக வந்தது... [பிறகு] நான் புரிந்து கொண்டேன் மற்றும் தேவகுமாரனாக இருந்தவர் மனிதன் ஆனார், மற்றும் அவர் ஆசீர்வதிக்கப்பட்டவராக, தமது சொந்த சரீரத்திலே மரத்தின்மீது [சிலுவையின்மேல்] என்னுடைய பாவத்தை சுமந்தார்.... *நீ எப்போதாவது இதை பார்த்தது உண்டா?* (C. H. Spurgeon, ***How Can a Just God Justify Guilty Man?,*** Chapel Library, Pensacola, Florida).

கிறிஸ்துவைபற்றி எல்லாம் ஸ்பர்ஜனுக்கு தெரியும். அவர் இரட்சிப்பின் திட்டத்தை கேட்டவர். ஆனால் அவர் “இவைகளில் ஒன்றையும் அவர் உணரவில்லை: அவைகளின் பொருள் [சுவிசேஷம்] [அவருக்கு] மறைவாயிருந்தது, அவர் சொன்னவைகளை [அவர் அனுபவத்தில்] அறிந்து கொள்ளவில்லை.” அந்த சுவிசேஷம் திடீரென அவரிடம் வந்தது, அபாரசக்தியோடு வந்தது, அதற்கு அவர் சொன்னார், “நான் ஒருபோதும் வேதவசனங்களை வாசிக்காததுபோல, அது எனக்கு ஒரு புதிய வெளிப்பாடாக வந்தது.” அந்த புதிய வெளிப்பாடு என்ன? அது கிறிஸ்து பாவத்தை மன்னிக்கிறார்! அவர் தமது வாழ்நாளின் மீதியான காலத்தில் பாவத்தில் இருந்து இரட்சிப்பை பிரசங்கித்தார்.

அதுதான் உண்மையான மாறுதல் – உனது ஆத்துமா உன்னுடைய பாவத்தின் பாரத்தை உணர ஆரம்பிக்கும்பொழுது – மற்றும் நீ உயிர்த்தெழுந்த கிறிஸ்துவிடம் இழுத்துவரப்படுகிறாய். ஒருவர் என்னிடம் கேட்டார், “உயிர்த்தெழுந்த கிறிஸ்துவினால் எதிர்கொள்ளப்பட்ட சீஷர்கள் மாற்றப்பட்டார்கள் என்று வேதாகமம் எங்கே நமக்கு போதிக்கிறது?” இதன் பதில் எளிமையானது – நான்கு சுவிசேஷங்களின் முடிவிலும் – மத்தேயு 28ல்; மாற்கு 16ல்; லூக்கா 24ல் (மிகவும் தெளிவாக இருக்கிறது, வசனங்கள் 36-45ல்); மற்றும் யோவான் 20:19-22ல் இருக்கிறது. டாக்டர் ஜே. வெர்னான் மெக்ஜீ, அமரிக்காவின் மிகநல்ல வேதபோதகர் சொன்னார், யோவான் 20:22 பற்றிச் சொன்னார், “நான் நம்புகிறேன் அதாவது கர்த்தர் அவர்கள்மீது ஊதினபொழுது, அவர் சொன்னார், ‘பரிசுத்த ஆவியை பெற்றுக்கொள்ளுங்கள்,’ அவர்கள் மறுரூபமாக்கப்பட்டார்கள் [மறுபடியும் பிறந்தார்கள்]. இதற்கு முன்பாக, அவர்கள் [மறுபடியும் பிறக்கவில்லை].” அவர்கள் சரீர நன்மைகளை பார்ப்பதை நிறுத்தின பிறகு மறுபடியும் பிறந்தார்கள், அவர்கள் கிறிஸ்துவை விட்டு ஓடிப்போனபிறகு மற்றும் அவர்கள் பாவிகள் என்று அறிந்த பிறகு மறுபடியும் பிறந்தார்கள். உனது பாவத்தினால் நீ தொந்தரவு செய்யப்படும் வரையிலும் நீ இரட்சிக்கப்பட முடியாது. அதன்பிறகு மட்டுமே நீ இயேசுவானவரால் இரட்சிக்கப்பட முடியும். (See J. Vernon McGee, Th.D., ***Thru the Bible***, Thomas Nelson Publishers, volume IV, p. 498; note on John 20:21). டாக்டர் ஜே. வெர்னான் மெக்ஜீ அவர்களின் போதனைகளை [www.thruthebible.org](http://www.thruthebible.org). என்ற வலைதளத்தில் நீங்கள் கவனிக்க முடியும்.

பரிசுத்த ஆவியினால் உனது பாவம் உணர்த்தப்பட்டு, மற்றும் பரிசுத்த ஆவியானவரால் உனது இருதயம் திறக்கப்பட்டு, மற்றும் உயிர்த்தெழுந்த தேவகுமாரனாகிய, இயேசுகிறிஸ்துவிடம் உன்னை இழுத்து, கிறிஸ்துவின் விலையேறப்பெற்ற இரத்தத்தினால் பாவத்திலிருந்து உன்னை சுத்திகரிக்க வேண்டுமென்று நாங்கள் உனக்காக ஜெபிக்கிறோம்.

எங்கள் சபையிலே ஒரு இளம் பெண் சொன்னாள், “நான் சுயநலமுள்ளவள், பொறாமையினால் நிறைந்தவள், மற்றவர்களோடு கோபம் கொண்டவளாக இருந்தேன். நான் உணர்ந்ததை இனிமேலும் என்னால் கையாளமுடியவில்லை. எனது பாவம் நிறைந்த சுபாவத்திலே நான் இயேசுவை புறக்கணித்து வந்தேன். எனக்கு ஒரு பொய்யான மாறுதல் இருந்தது ஏன் என்றால் நான் இயேசுவையல்ல என்னுடைய சொந்த நினைவுகளை கொண்டிருந்தேன். [அவள் அந்த மாற்றப்படாத சீஷர்களைபோல பொருளாதார காரியங்களுக்காக இயேசுவை நோக்கிக் கொண்டிருந்தாள், பிறகு இறுதியாக அவர்கள் தங்களை பாவத்திலிருந்து இரட்சிக்க பாடுபட்ட கிறிஸ்துவின் முக்கியத்துவத்தை அறிந்து கொண்டார்கள்.] நான் என்னை நானே இரட்சித்துக்கொள்ள விரும்பினேன். எவ்வளவுக்கு அதிகமாக நான் முயற்சி செய்தேனோ அவ்வளவு அதிகமாக இழக்கப்பட்டவளாக உணர்ந்தேன். அதன்பிறகு எனக்காக இயேசு சிலுவையிலே நரகத்தின் வாதைகளின் ஊடாக சென்றார் என்று அறிந்து கொண்டேன். எனக்காக அவர்கொண்ட அன்பை நான் எப்படி புறம்பே தள்ளிவிட முடியும்? இப்போது இயேசு என்னிடம் இருக்கிறார், எல்லாரையும்விட மிகவும் அதிகமாக என்னை நேசிக்கும் இயேசுவை இப்பொழுது நான் உடையவளாக இருக்கிறேன்... என்னுடைய மீதிஉள்ள வாழ்க்கைக்காக இப்பொழுது அவரையே நான் நம்பி இருக்கிறேன்.”

டாக்டர் வெர்னான் மெக்ஜீ அவர்களின் ஒவ்வொரு நிகழ்ச்சியும் இந்த பாடலோடு முடியும், “இயேசு அதை எல்லாம் செலுத்திவிட்டார்.”

இரட்சகர் சொல்லுவது எனக்குக் கேட்கிறது,  
“உனது பலம் உண்மையில் சிறியது,  
குழந்தை போல் பலவீனமானது, விழித்திருந்து ஜெபி,  
உனது எல்லாவற்றிலும் எல்லாவற்றையும் எனக்குள் கண்டுகொள்.”  
இயேசு அதை எல்லாம் செலுத்திவிட்டார்,  
எல்லாவற்றுக்கும் அவருக்கு நான் கடன்பட்டவன்;  
பாவம் ஒரு இரத்தாம்பர கறையை விட்டு சென்றது,  
அவர் அதை பனியைவிட அதிக வெண்மையாக கழுவினார்.

கர்த்தாவே, உமது வல்லமையை இப்பொழுது கண்டு கொண்டேன்,  
மற்றும் வல்லமை உம்முடையது மட்டுமே,  
குஷ்டரோகியின் காயங்கள் மாற்ற முடியும்,  
மற்றும் கல்லான இருதயத்தை இளக்க முடியும்.  
இயேசு அதை எல்லாம் செலுத்திவிட்டார்,  
எல்லாவற்றுக்கும் அவருக்கு நான் கடன்பட்டவன்;  
பாவம் ஒரு இரத்தாம்பர கறையை விட்டு சென்றது,  
அவர் அதை பனியைவிட அதிக வெண்மையாக கழுவினார்.

உமது கிருபையை உரிமைபாராட்ட  
என்னனிடம் எந்த நன்மையும் இல்லை –  
கல்வாரி ஆட்டுக்குட்டியின் இரத்தத்தினால்  
எனது ஆடைகளை கழுவி சுத்தம் செய்து கொள்ளுவேன்.  
இயேசு அதை எல்லாம் செலுத்திவிட்டார்,  
எல்லாவற்றுக்கும் அவருக்கு நான் கடன்பட்டவன்;  
பாவம் ஒரு இரத்தாம்பர கறையை விட்டு சென்றது,  
அவர் அதை பனியைவிட அதிக வெண்மையாக கழுவினார்.

எப்போதெல்லாம், அவருடைய சிங்காசனத்துக்கு முன்பாக,  
நான் முழுமையாக நிற்கும்பொழுது,  
“என் ஆத்துமாவை இரட்சிக்க இயேசு மரித்தார்,”  
என்று என் உதடுகள் இன்னும் திரும்ப சொல்லிக்கொண்டே இருக்கும்.  
இயேசு அதை எல்லாம் செலுத்திவிட்டார்,  
எல்லாவற்றுக்கும் அவருக்கு நான் கடன்பட்டவன்;  
பாவம் ஒரு இரத்தாம்பர கறையை விட்டு சென்றது,  
அவர் அதை பனியைவிட அதிக வெண்மையாக கழுவினார்.  
(“Jesus Paid It All” by Elvina M. Hall, 1820-1889).

இந்த போதனைக்கு முன்பாக “கிறிஸ்துவில் மட்டுமே” என்ற அந்த அழகான பாடலை திருவாளர் கிரிபித் பாடினார். தி பிரிஸ்பிட்டேரியன் சபையார் (USA) இந்தப் பாடலை தங்கள் இறைபாடல் புத்தகத்திலிருந்து நீக்கி விட்டார்கள், ஏனென்றால் இரண்டாவது சரணத்திலிருந்து “தேவனுடைய கோபாக்கினை திருப்தி அடைந்தது” என்ற வார்த்தைகளை இந்தப் பாடலை இயற்றியவர் மாற்ற மறுத்துவிட்ட காரணத்தினால். ஆனால் அந்தப் பாடலில் அந்த வார்த்தைகள் மிகவும் சரியானவைகள்! அந்தப் பாடலை திருவாளர் கிரிபித் வந்து பாடும்போது கவனியுங்கள்.

கிறிஸ்துவில் மட்டுமே எனது நம்பிக்கையை கண்டேன்;  
அவர் என் வெளிச்சம், எனது பலம், எனது பாடல்;  
இந்த மூலைக்கல், இந்த அசையாத உறுதியான நிலம்,  
கொடிய பஞ்சத்தக்கும் மற்றும் புயலுக்கும் தாங்கத்தக்கது.  
உயரமான அன்புதான் என்ன, ஆழமான அமைதிதான் என்ன,  
பயங்கள் நிலைத்தபொழுது, நடுக்கங்கள் நின்றபொழுது!  
எனது ஆறுதல், எனது எல்லாவற்றிலும் எல்லாம் –  
இங்கே கிறிஸ்துவின் அன்பிலே நான் நிற்கிறேன்.

மாம்சத்தை எடுத்துக்கொண்ட, கிறிஸ்துவில் மட்டுமே,  
உதவியற்ற பிள்ளைக்குள் தேவனுடைய பரிபூரணம் உள்ளது!   
இந்த அன்பின் வெகுமதி மற்றும் நீதி,  
தாழ்த்தப்பட்டவர்களை இரட்சிக்க அவர் வந்தார்.  
இயேசு சிலுவையில் மரித்த வேளையிலே,  
தேவனுடைய கோபாக்கினை திருப்தி அடைந்தது;  
ஒவ்வொரு பாவமும் அவர்மேல் வைக்கப்பட்டபடியினால் –  
கிறிஸ்துவின் மரணத்தினால் இங்கே நான் ஜீவிக்கிறேன்.

அவரது சரீரம் அங்கே இந்த நிலத்திலே கிடத்தப்பட்டது,  
இருளிலே உலகத்தின் வெளிச்ச சிலையாக இருந்தது;  
பிறகு மகிமையான நாளின் விடிவு வந்தது,  
கல்லறை வெடித்து அவர் திரும்ப உயிர்த்தெழுந்தார்!  
மற்றும் வெற்றியிலே அவர் நின்றபொழுது,  
பாவத்தின் சாபப்பிடி என்னை இருக்க பெலனிழந்தது;  
நான் அவருடையவன் மற்றும் அவர் என்னுடையவர் –  
கிறிஸ்துவின் விலையேறப்பெற்ற இரத்தத்தால் கொள்ளப்பட்டவன்.

வாழ்க்கையில் குற்றமில்லை, மரணத்தில் பயமில்லை –  
கிறிஸ்துவில் எனக்குள்ள வல்லமை இதுதான்;  
வாழ்க்கையின் முதல் அழுகை இறுதி மூச்சுவரை,  
இயேசு என் முடிவை கட்டளை இடுகிறார்.  
நரகத்தின் சக்தியோ, மனிதனின் திட்டமோ,  
அவரது கையிலிருந்து என்னைப் பிடுங்கிட முடியாது;  
அவர் திரும்ப வந்து அல்லது என்னை வீட்டுக்கு அழைக்கும் வரைக்கும் –  
கிறிஸ்துவின் வல்லமையில் இங்கே நான் நிற்பேன்.  
(“In Christ Alone” by Keith Getty and Stuart Townend, 2001).

மறுபடியுமாக திருவாளர் கிரிபித் இரண்டாவது சரணம் பாடுவதை இப்பொழுது கவனியுங்கள்.

மாம்சத்தை எடுத்துக்கொண்ட, கிறிஸ்துவில் மட்டுமே,  
உதவியற்ற பிள்ளைக்குள் தேவனுடைய பரிபூரணம் உள்ளது!   
இந்த அன்பின் வெகுமதி மற்றும் நீதி,  
தாழ்த்தப்பட்டவர்களை இரட்சிக்க அவர் வந்தார்.  
இயேசு சிலுவையில் மரித்த வேளையிலே,  
தேவனுடைய கோபாக்கினை திருப்தி அடைந்தது;  
ஒவ்வொரு பாவமும் அவர்மேல் வைக்கப்பட்டபடியினால் –  
கிறிஸ்துவின் மரணத்தினால் இங்கே நான் ஜீவிக்கிறேன்.

ஆமென்.

நீங்கள் டாக்டர் ஹைமர்ஸ் அவர்களுக்கு எழுதும் போது நீங்கள் எந்த நாட்டைச் சேர்ந்தவர் என்றும் குறிப்பிடுங்கள் இல்லையேல் அவரால் உங்களது மின்னஞ்சலுக்குப் பதில் அளிக்க இயலாது. இந்தப் பிரசங்கம் உங்களுக்கு ஆசீர்வாதமாக இருந்ததானால் டாக்டர் ஹைமர்ஸ் அவர்களுக்கு மின்னஞ்சல் மூலமாகத் தெரியப்படுத்துங்கள், ஆனால் நீங்கள் எந்த நாட்டைச் சேர்ந்தவர் என்றும் குறிப்பிடுங்கள். டாக்டர் ஹைமர்ஸ் அவர்களின் மின்னஞ்சல் [rlhymersjr@sbcglobal.net (click here)](mailto:rlhymersjr@sbcglobal.net). டாக்டர் ஹைமர்ஸ் அவர்களுக்கு நீங்கள் எந்த மொழியிலும் எழுதலாம் ஆனால், முடிந்தவரை ஆங்கிலத்தில் எழுதவும். கடிதம் எழுதி அனுப்ப விரும்பினால், அவரது விலாசம் Dr. Hymers, P.O. Box 15308, Los Angeles, CA 90015. நீங்கள் அவரிடம் தொலைபேசியிலும் தொடர்பு கொள்ளலாம் (818) 352-0452.

**(பிரசங்கத்தின் முடிவு)**டாக்டர் ஹைமர்ஸ் அவர்களின் பிரசங்கங்களை  
[www.sermonsfortheworld.com](http://www.sermonsfortheworld.com)  
வலைதலம் மூலம் ஒவ்வொரு வாரமும் கேட்கலாம்.  
“தமிழ் பிரசங்கங்களுக்கு” இங்கே கிளிக் செய்யவும்.

இந்தப் பிரசங்கங்கள் காப்புரிமை பெறப்பட்டவையல்ல. இதை டாக்டர் ஹைமர்ஸ் அவர்களின் அனுமதி இல்லாமலேயே பயன்படுத்தலாம். இருந்தாலும், டாக்டர் ஹைமர்ஸ் அவர்களின் எல்லா வீடியோ செய்திகளும், எங்கள் தேவாலயத்தின் மற்றும் பல வீடியோ செய்திகளும், காப்புரிமை பெறப்பட்டுள்ளமையால் அனுமதி பெற்றபிறகே பயன்படுத்தவேண்டும்.

போதனைக்கு முன்னதாகத் தனிப்பாடல் பாடினவர் திரு. பென்ஜமின் கின்கார்டு கிரிப்பித்: “In Christ Alone” (by Keith Getty and Stuart Townend, 2001).

முக்கியக் குறிப்புகள்

அவைகளின் பொருள் அவர்களுக்கு மறைவாயிருந்தது

THIS SAYING WAS HID FROM THEM

ஆர். எல். ஹைமெர்ஸ், ஜூனியர்by Dr. R. L. Hymers, Jr.

“இவைகளில் ஒன்றையும் அவர்கள் உணரவில்லை; அவைகளின் பொருள் அவர்களுக்கு மறைவாயிருந்தது, அவர் சொன்னவைகளை அவர்கள் அறிந்து கொள்ள வில்லை” (லூக்கா 18:34).

(லூக்கா 18:31-33; மாற்கு 9:32; I கொரிந்தியர் 15:3-4)

1. முதலாவது, அவர்கள் சுவிசேஷத்தை புரிந்துகொள்ளவில்லை, லூக்கா 18:34அ; மாற்கு 9:31-32.
2. இரண்டாவது, அவர்களுக்கு சுவிசேஷம் மறைக்கப்பட்டிருந்தது, லூக்கா 18:34ஆ; யோவான் 8:59; II கொரிந்தியர் 4:3-4; எபேசியர் 2:1, 5; ரோமர் 8:7; I கொரிந்தியர் 2:14; 1:18; யோவான் 3:7; எபேசியர் 2:8-9; யோவான் 17:12; 20:25; மத்தேயு 16:17, 21-22, 23; மத்தேயு 18:1-3.
3. மூன்றாவது, அவர்கள் அனுபவத்தின் மூலமாக சுவிசேஷத்தை அறிய வில்லை, லூக்கா 18:34இ; பிலிப்பியர் 3:10.