இரட்சகரின் வெற்றி!

(ஏசாயா 53ன் 12வது போதனை)

THE SAVIOUR’S TRIUMPH!  
(SERMON NUMBER 12 ON ISAIAH 53)

(Tamil)

டாக்டர் ஆர். எல். ஹைமெர்ஸ், ஜூனியர்  
by Dr. R. L. Hymers, Jr.

ஏப்ரல் 14, 2013 கர்த்தருடைய நாள் காலை வேளையில்,

லாஸ் ஏஞ்சலஸில் உள்ள பாப்திஸ்து கூடாரத்தில் பிரசங்கிக்கப்பட்ட ஒரு பாடம்

A sermon preached at the Baptist Tabernacle of Los Angeles

Lord’s Day Morning, April 14, 2013

“அவர் தமது சந்ததியைக் கண்டு நீடித்தநாளாயிருப்பார், கர்த்தருக்குச் சித்தமானது அவர் கையினால் வாய்க்கும்” (ஏசாயா 53:10).

ஏசாயா 53:10ன் முதல் பாகம் கிறிஸ்து நமக்கு பதிலீடாக மரித்ததைக் குறித்துப் பேசுகிறது. அதைக்குறித்து நான் கடந்த இரவில் பிரசங்கித்தேன். இந்த வசனத்தின் முதல் பாதிபாகமானது பிதாவாகிய தேவன் தமது குமாரனுடைய பாடுகளுக்கு காரணமாக இருந்தவர், மெய்யாகவே அவரே அதை நடப்பித்தவர் என்பதை காட்டுகிறது. டாக்டர் மெரில் எப். உங்கர் சொன்னார், “அவரைத் துக்கத்துக்கு உள்ளாக்கி வைத்து கர்த்தரே அதை நடப்பித்தார்” (மெரில் எப். உங்கர், பிஎச்.டி., ***பழைய ஏற்பாட்டில் உங்காரின் விளக்க உரை***, மூடி பிரஸ்,1981, வால்யூம் 11, பக்கம் 1299). ஏசாயா 53:10ன் முதல் பாகம் சொல்லுகிறது,

“கர்த்தரோ அவரை நொறுக்கச் சித்தமாகி, அவரைப் பாடுகளுக்குட்படுத்தினார்; அவருடைய ஆத்துமா தன்னைக் குற்றநிவாரணபலியாக ஒப்புக்கொடுக்கும்  
போது...” (ஏசாயா 53:10அ).

கெயில் மற்றும் டெலிட்ஷிசின் ***பழைய ஏற்பாட்டின் விளக்கஉரை*** சொல்லுகிறது,

*ஆண்களே* அப்படிப்பட்ட நசுக்கக்கூடிய பாடுகளை [கிறிஸ்துவுக்கு], அவ்வளவு ஆழமான துக்கத்தை உண்டாக்கினவர்கள்; ஆனால் உயர்ந்த [காரணம்] கடவுள், மனிதர்களின் பாவத்தை அவர்மேல் சுமத்தி தாம் முன் [தீர்மானித்த] ஆலோசனையின்படி, அவருடைய சித்தத்தை, மகிழ்ச்சியோடு தேவன் நிறைவேற்றினார். (எர்டுமேன்ஸ், 1973 மறுபதிப்பு, வால்யூம் VII, பகுதி II, பக்கம் 330).

இப்பொழுது நாம் பார்க்கிறோம், ஏசாயா 53:10ன் இரண்டாம் பாதியில், கிறிஸ்துவின் பாடுகளின் மூலமாக வெளிவந்தது என்ன, அவரது பாடுகளால் நிறைவேறியது என்ன என்பதை நாம் பார்க்கிறோம். அவரது பாடு மற்றும் மரணமானது அவரது உயிர்த்தெழுதலுக்கும், இந்தப் பூமியின் மேல் உள்ள மக்களின் வெற்றிக்கும் அடிப்படை வேலைக்குக் காரணமாக இருந்தது! தயவுசெய்து எழுந்து நின்று இந்த வார்த்தையின் இரண்டாம் பாதி பாகத்தை, “அவர் தமது சந்ததியைக் கண்டு” என்ற வார்த்தைகளிலிருந்து, ஆரம்பித்து வாசிக்கவும்.

“...அவர் தமது சந்ததியைக் கண்டு நீடித்தநாட்களா யிருப்பார். கர்த்தருக்குச் சித்தமானது அவர் கையினால் வாய்க்கும்” (ஏசாயா 53:10ஆ).

நீங்கள் அமரலாம். கிறிஸ்துவின் பாடுகளின் மூலமாக வெளிவந்த மூன்று அற்புதமான விளைவுகளை கவனியுங்கள்!

1. முதலாவது, அவர் தமது சந்ததியைக் கண்டு!

“அவர் தமது சந்ததியைக் கண்டு” (ஏசாயா 53:10).

இதுதான் இயேசுவானவரின் மரணத்துக்கு முதலாவது பலனாகும். “அவர் தமது சந்ததியைக் கண்பார்.” இது கிறிஸ்துவின் ஆவிக்குரிய வித்தாகிய, அவரது சந்ததியைக் குறிக்கும். கோடிக்கணக்கான மக்கள் கிறிஸ்துவிடம் வருவார்கள் மற்றும் “அவருடைய சந்ததியாக” மாறுவார்கள். இயேசுவானவர் பேசினபோது இதை முன் அறிவித்திருக்கிறார்,

“கிழக்கிலும் மேற்கிலும் வடக்கிலும் தெற்கிலும் இருந்து ஜனங்கள் வந்து, தேவனுடைய ராஜ்யத்தில் பந்தியிருப் பார்கள்” (லூக்கா 13:29).

பெந்தேகொஸ்தே நாள் முதற்கொண்டு, இரட்சிக்கப்படாத மக்கள் உலகமுழுவதிலும் இருந்து கிறிஸ்துவிடம் வந்துகொண்டே இருக்கிறார்கள். மற்றும் முடிவிலே, கிறிஸ்துவானவர் வானத்திலிருந்து திரும்ப இந்தப் பூமிக்கு வரும்பொழுது,

“அவன் சந்ததி பூமியைச் சுதந்தரித்துக்கொள்ளும்” (சங்கீதம் 25:13).

ஆனால் கிறிஸ்து இரண்டாம் தரம் திரும்ப வரும் வரையிலும் அவரது சந்ததியைப் பார்ப்பதற்காக அவர் காத்திருக்க வேண்டியதில்லை. உடனடியாகவே, அவர் மரித்தோரிலிருந்து உயிர்த்தெழுந்த உடனே, அவர்களைக் கண்டார், மற்றும் அவர்கள் அவரைக் கண்டார்கள்! அப்போஸ்தலனாகிய பவுல் சொன்னார்,

“கேபாவுக்கும் [பேதுரு], பின்பு பன்னிருவருக்கும் தரிசனமானார். அதன்பின்பு அவர் ஐந்நூறுபேருக்கு அதிகமான சகோதரருக்கும் ஒரேவேளையில் தரிசனமா னார்... பின்பு யாக்கோபுக்கும், அதன்பின்பு அப்போஸ்தல ரெல்லாருக்கும் தரிசனமானார். எல்லாருக்கும் பின்பு... எனக்கும் தரிசனமானார் (I கொரிந்தியர் 15:5-8).

அவருடைய சந்ததி அவரைப் பார்த்தது. அப்போஸ்தலனாகிய யோவான் இதை இப்படி குறிப்பிடுகிறார்,

“நாங்கள் நோக்கிப்பார்த்ததும், எங்கள் கைகளினாலே தொட்டதுமாயிருக்கிற ஜீவவார்த்தை” (I யோவான் 1:1).

மற்றும் அவர் மரித்தோரிலிருந்து உயிர்த்தெழுந்தபொழுது, அவரது சந்ததியை அவர் பார்த்தார்,

“இயேசு வந்து நடுவே நின்று உங்களுக்குச் சமாதானம் என்றார். அவர் இப்படி சொல்லித் தம்முடைய கைகளையும் விலாவையும் அவர்களுக்குக் காண்பித்தார் சீஷர்கள் கர்த்தரைக்கண்டு சந்தோஷப்பட்டார்கள்” (யோவான் 20:19-20).

“அவர் தமது சந்ததியைக் கண்பார்.”

அவர்கள் *அவரை* கண்டார்கள் மற்றும் அவர் *அவர்களைக்* கண்டார் – மற்றும் அவர்கள் அவருடைய வித்து, அவருடைய ஆவிக்குரிய சந்ததி! அவர் மரித்தோரிலிருந்து உயிர்த்தெழுந்தபொழுது, அவரது சந்ததியை அவர் பார்த்தார்!

அவர் மறுபடியும் பரலோகத்துக்கு ஏறிச்சென்ற பிறகு, பரிசுத்த ஆவியானவரின் வல்லமை அசைவாடியது மற்றும் மூவாயிரம்பேர் மாற்றப்பட்டார்கள். மறுபடியுமாக ஏசாயாவின் வாக்குத்தத்தம் நிறைவேறியது. பரலோகத்திலிருந்து கீழே, தமது சந்ததியை இயேசுவானவர் பார்த்தார். அப்படியாக அப்போஸ்தல நடபடிகள் புத்தகம் முழுவதிலும் இருந்தது. உயிர்த்தெழுந்த கிறிஸ்துவானவர் தமது மகிமையின் சிங்காசனத்திலிருந்து கீழேபார்த்தார் மற்றும் திரளான மக்கள் தம்மை நம்புவதையும் மற்றும் அவருடைய சந்ததியாக மாறுவதையும் கண்டார்.

மற்றும் காலங்களெல்லாம் அப்படியே இருந்து வருகிறது. இயேசுவானவர் பரலோகத்திலிருந்து கீழே தமது சந்ததி இந்தப் பூமி முழுவதும் பெருகி இருப்பதைப் பார்த்தார்; இவ்வாறாக ஏசாயாவின் தீர்க்க தரிசனம் நிறைவேறினது, அதனால் அவர்கள் “கிழக்கிலும் மேற்கிலும் வடக்கிலும் தெற்கிலும் இருந்து ஜனங்கள் வந்து, தேவனுடைய ராஜ்யத்தில் பந்தியிருப்பார்கள்” (லூக்கா 13:29).

ஆமாம், அந்த வாக்குத்தத்தமானது கோடிக்கணக்கான தரம் வரலாறு முழுவதிலும், உலகத்தின் ஒவ்வொரு மூலைமுடுக்குகளிலும் நிறைவேறிக்கொண்டு இருக்கிறது.

“அவர் தமது சந்ததியைக் கண்பார்.”

நீங்கள் இயேசுவானவரிடம் விசுவாசத்தோடு வரும்பொழுது, அவர் உங்களையும் பார்ப்பார்! சிறிது உரையாடலுக்குப் பிறகு நீங்களும் அந்தப் பெரிதான எண்ணிக்கையோடு பூமியிலும் மற்றும் பரலோத்திலும் உள்ள – அவருடைய சந்ததியோடு இணைந்து கொள்ளுவீர்கள்.

“அவர் தமது சந்ததியைக் கண்பார்.”

உயிர்த்தெழுந்த கிறிஸ்துவானவர் அப்படிப்பட்ட ஒரு ஆசீர்வதிக்கப்பட்ட மற்றும் மகிமையான காட்சியை காண்கிறார் – எல்லா ஜாதிஜனங்களிலும் தேசங்களிலும் வந்த மக்கள் அவரில் விசுவாசிப்பதையும், மற்றும் அவர்களாகவே அவரோடு சேர்ந்துகொள்வதையும் கண்டு நாம் எவ்வளவாக மகிழ்ந்து களிகூருகிறோம்! ஆமாம்,

“அவர் தமது சந்ததியைக் கண்பார்.”

சென்ற இரவிலே நானும் எனது மனைவியும் ஒரு டிவிடியைப் பார்த்தோம். அதிலே, ஈரானில் முஸ்லிம்கள், ஒருவர் பின் ஒருவராக கிறிஸ்துவிடம் திரும்பி, கிறிஸ்தவர்களாக மாறுகிறதைக் கண்டோம். ஈரானில் ஒரு முஸ்லிம் பெண்மணி சொன்னாள், “எனது நம்பிக்கையை எல்லாம் நான் இழந்து விட்டேன்” என்று. அதன்பிறகு அவள் கிறிஸ்துவை நம்பினாள். ஒர் இளம் வாலிபன் சொன்னான், “நான் முஸ்லிமாக இருக்க விரும்பவில்லை” என்று. அவனும்கூட, இயேசுவானவரை நம்பி, ஒரு கிறிஸ்தவனாக மாறினான். கடந்த 1500 ஆண்டுகளில் இப்பொழுது ஈரானிலே அதிகமான மக்கள் கிறிஸ்துவை விசுவாசிக்கிறார்கள்! முஸ்லிம் நாடுகளில் ஆயிரக்கணக்கான மக்கள் கிறிஸ்தவர்களாக மாறின காரணத்துக்காகத் தங்கள் வாழ்க்கையில் அதிகமான இடர்பாடுகளை அனுபவிக்கிறார்கள்! இன்று இஸ்லாமிய நாடுகளில் எல்லாம் “அவருடைய சந்ததி” பெருகி வருவதை இயேசுவானவர் பார்க்கிறார்! நமது போதனைகள் அரபிக் மொழியில் நமது இணைய தளத்தின் மூலமாக சென்று கொண்டு இருக்கிறது!

கிறிஸ்துவானவரின் கடைசி வெற்றியில், தமது மகிமையிலே இந்தப் பூமியிலே தமது இராஜ்ஜியத்தை ஏற்படுத்தும்பொழுது, அவர் இராஜாதி ராஜாவாக கர்த்தாதி கர்த்தராக மறுபடியுமாக வந்து ஆளுகை செய்யும்பொழுது,

“அவன் சந்ததி பூமியைச் சுதந்தரித்துக்கொள்ளும்” (சங்கீதம் 25:13).

மற்றும் “*அவர் தமது சந்ததியைக் கண்பார்,*” கர்த்தருடைய வாய் இதை சொல்லிற்று! “இயேசுவானவர் ஆளுகைசெய்வார்.” இதைப் பாடுங்கள்!

இயேசுவானவர் ஆளுகைசெய்வார் குமாரன் தமது  
 வெற்றி ஓட்டபயணத்தை ஓடுமிடமெல்லாம்;  
அவரது ராஜ்யம் ஒரு கரையிலிருந்து   
மறு கரை வரைக்கும் பரம்பி இருக்கும்,  
 சந்திரன் மறைந்து சூரியன் இல்லாமற்போகும் வரைக்கும்.  
(“இயேசுவானவர் ஆளுகைசெய்வார்” ஐசக் வாட்ஸ், டி.டி., 1674-1748).

1. இரண்டாவதாக, அவர் நீடித்தநாட்களாயிருப்பார்!

நமது பாடம் ஏசாயா 53:10க்கு திரும்புவோம், இங்கே இயேசுவானவரின் பாடுகள் மற்றும் மரணத்துக்கு மற்றொரு பெரிய விளைவு உண்டாகி இருக்கிறது.

“அவர் தமது சந்ததியைக் கண்டு, *நீடித்தநாளாயிருப்பார்...*” (ஏசாயா 53:10).

கிறிஸ்துவின் மரணத்துக்கு இரண்டாவது விளைவு, “அவர் நீடித்தநாளாயிருப்பார்,” அவர் சிலுவையிலே மரித்தபொழுது அவரது வாழ்க்கை முடிவுபெறவில்லை. மரணத்தின் மூலமாகக் கல்லறை அவரை நீண்ட காலம் பிடித்து வைத்திருக்க முடியவில்லை. மூன்றாம் நாள் வந்தது, ஜெயம்பெற்ற கிறிஸ்து மறுபடியும் ஜீவன் பெற்றார். மரணத்தின் இருப்பு விலங்குகளைத் தகர்த்தார், கல்லறையிலிருந்து வெளியே வந்தார், இனி அவர் மரிக்கமாட்டார்! “அவர் பாவத்துக்கென்று ஒரேதரம் மரித்தார், அவர் பிழைத்திருக்கிறது, தேவனுக்கென்று பிழைத்திருக்கிறார்” இனி அவர் என்றென்றும் மரிக்கமாட்டார்! (ரோமர் 6:10).

“மரித்தோரிலிருந்து எழுந்த கிறிஸ்து இனி மரிப்பதில்லையென்று அறிந்திருக்கிறோம்; மரணம் இனி அவரை ஆண்டுகொள்வதில்லை” (ரோமர் 6:9).

“அந்த மூன்று துக்க நாட்கள்.” அதைப் பாடுங்கள்!

அந்த மூன்று துக்க நாட்கள் அதிவிரைவில் முடிந்தன;  
அவர் மரணத்திலிருந்து மகிமையாக உயிர்த்தெழுந்தார்:  
சகல மகிமையும் நமது ஜீவிக்கிற தலையானவருக்கே! அல்லேலூயா!  
அல்லேலூயா! அல்லேலூயா! அல்லேலூயா!  
(“போராட்டம் முடிந்தது” மொழிபெயர்ப்பு பிரான்சிஸ் போட், 1832-1909).

“அவர் நீடித்தநாட்களாயிருப்பார்,”

“இவரோ என்றென்றைக்கும் *நிலைத்திருக்கிற படியினாலே*... தேவனிடத்தில் [சேருகிறவர்களுக்காக] வேண்டுதல் செய்யும்படிக்கு அவர் *எப்பொழுதும்* உயிரோடிருக்கிறவர்” (எபிரேயர் 7:24, 25).

ஸ்பர்ஜன் சொன்னார், “உயரே வானத்திலிருந்து [கீழே] பூமியின் மேலிருக்கும் திரளான அவருடைய சந்ததியை அவர் நோக்கி பார்க்கிறார்... வானத்து நட்சத்திரங்களைப்போல பெருகியும், கோடைக்காலத்துப் பூமியின் தூளைப்போல கணக்கிட முடியாததாகவும், கர்த்தராகிய இயேசு கிறிஸ்துவின் சந்ததி இருக்கும்” (சி. எச். ஸ்பர்ஜன், ***தி மெட்ரோபாலிட்டன் ஆசாரிப்புக் கூடார பிரசங்க மேடை***, பில்கிரிம் வெளியீடு, 1978ன் மறுப்பதிப்பு, வால்யூம் 51, ப. 565).

“அவர் தமது சந்ததியைக் கண்டு, *நீடித்தநாளாயிருப்பார்...*” (ஏசாயா 53:10).

1. மூன்றாவதாக, அவருடைய வேலை செழிக்கும்!

நீங்கள் எழுந்து நின்று பாடத்தின் *முழுபகுதியையும்* சத்தமாக வாசியுங்கள், கடைசி வாக்கியத்தை கவனியுங்கள், அதில் வரும் வார்த்தைகளாவது, “கர்த்தருக்கு சித்தமானது.”

“அவர் தமது சந்ததியைக் கண்டு, நீடித்தநாளாயிருப்பார், *கர்த்தருக்குச் சித்தமானது அவர் கையினால் வாய்க்கும்*” (ஏசாயா 53:10).

இதுவே இயேசுவானவரின் மரணத்துக்கு மூன்றாவது விளைவு ஆகும், “கர்த்தருக்குச் சித்தமானது அவர் கையினால் வாய்க்கும்.” ஸ்பர்ஜன் சொன்னார்,

அவர் மரித்தோரிலிருந்து உயித்தெழுந்து [பத்தொன்பது] நூற்றாண்டுகளுக்கும் மேலாக கடந்து விட்டது, இருந்தாலும் அவர் இன்னும் ஜீவிக்கிறார்; நமக்குத் தெரியும், அவரது நாட்கள், இந்தப் பூமி நிற்குமளவும் நிலைத்திருக்கும் என்று, ஆமாம், அந்த முடிவிலே, பிதாவாகிய தேவனுக்கு, இராஜ்ஜியத்தை ஒப்புக்கொடுக்கும் பொழுதும், நீடித்த நாட்களாயிருப்பார். “ஓ தேவனே, உமது சிங்காசனம், என்றென்றைக்கும் நிலைத்திருக்கும்;” *நீர்* நிலைத்திருப்பீர், மலைகள் அழிந்தாலும், மற்றும் வானங்கள் ஒரு வஸ்திரத்தைப் போல சுருட்டப்பட்டு மறைந்து போனாலும் நீர் நிலைத்திருப்பீர் (ஸ்பர்ஜன், ஐபிட்.).

“கர்த்தருக்குச் சித்தமானது அவர் கையினால் *வாய்க்கும்*” (ஏசாயா 53:10).

அந்த நல்ல மகிழ்ச்சி, அந்த சித்தம், கர்த்தருடைய நோக்கம், “அவர் கையினால் வாய்க்கும்.” பிதாவாகிய தேவன் இயேசுவானவரிடம் சொன்னார்,

“நீர் பூமியின் கடைசிபரியந்தமும் என்னுடைய இரட்சிப்பா யிருக்கும்படி, உம்மை ஜாதிகளுக்கு ஒளியாகவும் வைப்பேன்” (ஏசாயா 49:6).

“உன் வெளிச்சத்தினிடத்துக்கு ஜாதிகளும், உதிக்கிற உன் ஒளியினிடத்துக்கு ராஜாக்களும் நடந்துவருவார்கள்... ஜாதிகளின் பலத்த சேனை உன்னிடத்துக்கு வரும்” (ஏசாயா 60:3, 5).

“இதோ, இவர்கள் தூரத்திலிருந்து வருவார்கள்; இதோ, அவர்கள் வடக்கிலும் மேற்கிலுமிருந்து வருவார்கள்; இவர்கள் சீனீம் [சீனா] தேசத்திலுமிருந்து வருவார்கள்” (ஏசாயா 49:12).

“கர்த்தருக்குச் சித்தமானது அவர் கையினால் வாய்க்கும்” (ஏசாயா 53:10).

சில மாதங்களுக்கு முன்பாக இரத்த சாட்சிகளின் சத்தம் மூலமாக சீனாவைப்பற்றி வெளியிடப்பட்ட ஒரு வீடியோ காட்சியை நாங்கள் பார்த்தோம். மோசஸ் ஃசி [ஷே] என்ற வயதான ஒரு சீன மனிதரின் சாட்சியை அது காட்டியது. “அந்த நாகரிக புரட்சியின்” சமயத்தில், அவர் கிறிஸ்துவின் சுவிசேஷத்தை பிரசங்கித்ததால் கம்யூனிஸ்டுகளால் அவர் விலங்கிடப்பட்டு இருபது வருடங்களுக்கு மேலாக சிறையில் அடைக்கப்பட்டார். அவருக்கு ஏற்பட்ட ஆழமான மனஅழுத்தத்தின் காரணமாக, அவர் மிகவும் நெருக்கப்பட்டார். அதன்பிறகு, அவருடைய இருதயத்திலே, இயேசுவானவரின் சத்தம் கேட்டதாம், “என் பிள்ளையே, என் கிருபை உனக்கு போதும்.” சகோதரன் ஃசி சொன்னார் அவரது இருதயத்திலே மூன்று முறை கேட்டதாம். மூன்றாவது முறையாக அந்தச் சத்தம் கேட்டபோது அவரது கண்ணீர் பீரிட்டு வந்ததாம். “என் பிள்ளையே, என் கிருபை உனக்கு போதும்.” அந்த கம்யூனிஸ்டு சிறையிலிருந்து காப்பற்றிய கிறிஸ்துவின் வல்லமையை அவர் சொன்னபொழுது நன்றியினால் அவரது கண்களில் கண்ணீர் நிறைந்தது.

பிறகு அந்த வீடியோ மாறி வேறொரு படக்காட்சியைக் காட்டியது அதில் பத்தாயிரக்கணக்கான சீனர்கள் மாவோ டீஸ் டங் என்ற கொடூரமான கம்யுனிஸ சர்வாதிகாரியை, ஹிட்லரைவிட அதிகமான மக்களைக் கொன்றவனை, எழுத்துப்பூர்வமாக ஆராதனை செய்தார்கள். அவர்கள் அப்படியாக மாவோ டீஸ் டங்கை துதி செய்துகொண்டிருந்தபோது, நான் நினைத்தேன், “கம்யுனிஸ்டுகளான நீங்கள் போனபிறகு கிறிஸ்தவர்களான நாங்கள் அங்கே இருப்போம்” என்று. சீன கம்யூனிஸ்டு பார்டி வரலாற்றிலே சாம்பலிலே விழுந்தபோது, கிறிஸ்தவம் இன்னும் அங்கே இருக்கும், எப்போதும் இருந்ததைவிட இன்னும் அதிக பலமானதாக இருக்கும், ஏனென்றால் இன்று அது அற்புதமான மிக சிறந்த வகையிலே வளர்ந்து வருகிறது. “நீங்கள் போனபிறகு நாங்கள் அங்கே இருப்போம்.” பூமி முழுவதிலும் அப்படியே இருக்கும். கிறிஸ்துவுக்கு விரோதிகளாக இருப்பவர்களுக்கு, அவர்கள் எங்கே இருந்தாலும், நாங்கள் முழுநம்பிக்கையோடு சொல்ல முடியும், “கம்யூனிஸ்டுகளான நீங்கள் போனபிறகு கிறிஸ்தவர்களான நாங்கள் அங்கே இருப்போம்!” ஏனென்றால் “கர்த்தருக்குச் சித்தமானது அவர் கையினால் *வாய்க்கும்*”!

ஒருவேளை கிறிஸ்தவர்கள் இன்று மக்களின் பார்வையில் தாழ்வாக மற்றும் வெறுக்கப்பட்டவர்களாக காணப்படலாம். நமது இரட்சகர் இந்தப் பூமியிலே இருந்தபொழுது நேர்ந்ததுபோல, இப்பொழுது நாமும் பரிகாசமும் நிந்தையும் அடையலாம். ஆனால் கிறிஸ்து மரித்தோரிலிருந்து உயிர்த்தெழுந்தார், மற்றும் “கர்த்தருக்குச் சித்தமானது அவர் கையினால் வாய்க்கும்.” அதனால், எவ்வளவு உண்மையாக கிறிஸ்தவம் நிந்திக்கப்படலாம் மற்றும் தள்ளப்படலாம், ஆனால் அது “அவர் கையினால் வாய்க்கும்.” முடிவில் அது,

“உலகத்தின் இராஜ்யங்கள் நம்முடைய கர்த்தருக்கும் அவருடைய கிறிஸ்துவுக்குமுரிய [ராஜ்யங்களாயின]; அவர் சதாகாலங்களிலும் ராஜ்யபாரம் பண்ணுவார்” (வெளிப்படுத்தல் 11:15).

அதன்பிறகு, எனது சகோதரர்களே, கிறிஸ்துவின் மரணம் நிர்வகித்தது என்ன என்பதைப்பற்றி நாம் பார்க்கலாம், “கர்த்தருக்குச் சித்தமானது அவர் கையினால் வாய்க்கும்.” பூமி முழுவதையும் ஆளுகைசெய்ய இயேசுவானவர் மறுபடியும் வரப்போகிறார்!

இயேசுவானவர் ஆளுகைசெய்வார் குமாரன் தமது  
 வெற்றி ஓட்டபயணத்தை ஓடுமிடமெல்லாம்;  
அவரது ராஜ்யம் ஒரு கரையிலிருந்து   
மறு கரை வரைக்கும் பரம்பி இருக்கும்,  
 சந்திரன் மறைந்து சூரியன் இல்லாமற்போகும் வரைக்கும்.  
(“இயேசுவானவர் ஆளுகைசெய்வார்” ஐசக் வாட்ஸ், டி.டி., 1674-1748).

அவர் மறுபடியும் வரப்போகிறார், அவர் மறுபடியும் வரப்போகிறார்,  
 மனிதரால் தள்ளப்பட்ட, அதே இயேசுவானவர்;  
அவர் மறுபடியும் வரப்போகிறார், அவர் மறுபடியும் வரப்போகிறார்,  
 வல்லமையோடும் பெரிய மகிமையோடும்,   
 அவர் மறுபடியும் வரப்போகிறார்!  
(“அவர் மறுபடியும் வரப்போகிறார்” மேபல் ஜான்சன் கேம்ப், (1871-1937).

இப்பொழுது, நாங்கள் ஏன் இவ்வளவு உற்சாகமாக இருக்கிறோம் என்று இங்கே உள்ள உங்களில் சிலர் மிகவும் வியப்பு அடையலாம். உங்களில் சிலர் நினைக்கலாம், “எதற்காக இந்த மக்கள் இவ்வளவு உணர்ச்சிபெருக்கோடு இருக்கிறார்கள்? ஏன் இவர்கள் கைதட்டி பாராட்டுகிறார்கள்?” என்று. நீண்ட நாட்களாக இந்தச் சபையிலே இருக்கும் உங்களில் சிலர் அப்படியாக உணருகிறீர்கள் என்று நான் நிச்சத்திருக்கிறேன். நீங்கள் நினைக்கலாம், “இவை எல்லாவற்றுக்குள்ளும் நாங்கள் மறுபடியும் போகவேண்டுமா? இதை நாங்கள் முன்பே கேட்டோம். ஏன் இவ்வளவு உற்சாகமாக இருக்கவேண்டும்? ஏன் இவ்வளவு உணர்ச்சி வசப்படவேண்டும்? ஒரு அழைப்பைக் கொடுத்து அதோடு முடித்துவிட கூடாதா?” உங்களில் சிலர் அப்படியாக உணருகிறீர்கள் என்று நான் அறிவேன். “ஏன் இவ்வளவு உற்சாகமாக இருக்கிறோம்?” இது உங்களுக்கு ஒரு இரகசியமாக இருக்கலாம். உங்களால் இந்த உற்சாகத்தில் நுழைய முடியாது!

நீங்கள் எப்படி உணருவீர்கள் என்று எனக்கு மிக நன்றாக தெரியும். பாருங்கள், நான் ஒரு கூடைபந்து விளையாட்டு ரசிகன் அல்ல. ஒரு கூடைபந்து விளையாட்டில் எனக்கு உற்சாகம் அளிப்பது ஒன்றுமில்லை! எனக்கு இந்த உலகத்திலேயே அதிக சலிப்பு உண்டாக்குவதுதான் அது. ஆனால் உங்களில் சிலருக்கு அது மிகவும் உற்சாகம் அளிப்பதாக இருக்கிறது. ஏன் இந்த வித்தியாசம்? இந்த வித்தியாசம் மிகவும் எளியதாகும். நீங்கள் ஒரு கூடைபந்து இரசிகர், நான் ரசிகன் அல்ல! இது போன்ற எளியதாகும். நீங்கள் அந்த வித்தியாசத்தை உணரலாம் ஆனால் நான் உணர முடியாது. நான் வித்தியாசமாக உணருவதற்கான காரணங்களுக்குள்ளாக நான் போக விரும்பவில்லை. நீங்கள் அவர்கள் விளையாடுவதைப் பார்க்கும்போது உங்கள் பின்னணிகளில் ஏதோ ஒன்று உங்களை உற்சாகப்படுத்துகிறது. அதற்குள்ளே உங்களோடுகூட நான் நுழைய முடியாது. என்னுடைய சுபாவத்திலேயே ஒரு மாற்றம் உண்டாகி இருக்கிறது அல்லது நீங்கள் உணருவதைப்போல என்னால் உணர முடிவதில்லை.

அந்த விதமாகவே கிறிஸ்துவின் வெற்றியும் இருக்கிறது. கிறிஸ்துவின் உயிர்த்தெழுதலை மற்றும் இரண்டாம் வருகையைப்பற்றி எங்களால் உற்சாகமாக உணர முடிகிறது. உங்களால் அதைப்பற்றி உற்சாகமாக உணர முடிகிறதில்லை. நாங்கள் கிறிஸ்துவின் ரசிகர்கள், நீங்கள் கிறிஸ்துவின் ரசிகர்கள் அல்ல! கிறிஸ்துவின் வெற்றியை நாங்கள் நினைக்கும்பொழுது என்ன உணருகிறோமோ அப்படியே நீங்களும் உணரவேண்டுமானால் உங்கள் சுபாவம் மாறவேண்டியது அவசியமாகும். இதைக் குறித்து வேதாகமம் பேசுகிறது, “ஜென்மசுபாவமான மனுஷனோ தேவனுடைய ஆவிக்குரியவைகளை ஏற்றுக்கொள்ளான்; அவைகள் அவனுக்குப் பைத்தியமாகத் தோன்றும்; அவைகள் ஆவிக்கேற்ற பிரகாரமாய் ஆராய்ந்து நிதானிக்கப்படுகிறவைகளானதால் அவைகளை அறியவுமாட்டான்” (I கொரிந்தியர் 2:14). நீ “ஜென்ம சுபாவமான மனிதனாக” இருப்பதால் கிறிஸ்துவின் வெற்றி உனக்கு முக்கியமில்லாததாக உணருகிறாய். அதைப்பற்றி உன்னால் உற்சாகம் அடைய முடியவில்லை. *கிறிஸ்துவின் வெற்றியைப்பற்றி உனக்கு உற்சாகமாக இருக்க உனது சுபாவம் மாற்றப்பட வேண்டும்!* நாங்கள் என்ன உணருகிறோமோ அப்படியே நீயும் உணர வேண்டுமானால் உனது சுபாவம் மாற்றப்பட வேண்டும்!

நாங்கள் என்ன உணருகிறோமோ அப்படியே நீயும் உணர வேண்டும் என்று உனக்கு தெரியும், ஆனால் நீ உணரவேண்டியபடி உணர வேண்டுமானால் உன்னையே நீ மாற்றிக்கொள்ள முடியாது! நீ எவ்வளவு கஷ்டப்பட்டு முயற்சி செய்தாலும், கிறிஸ்துவின் வெற்றியைக் குறித்து நாங்கள் எப்படி உணருகிறோமோ அப்படியே உன்னால் உணர முடியவில்லை! அப்படியே உணரவேண்டும் என்று நீ முயற்சிக்கலாம், ஆனால் நீ எவ்வளவு கஷ்டப்பட்டு முயற்சி செய்தாலும் உன்னால் அதை செய்ய முடியாது. நீ இருக்கவேண்டிய நபராக இருக்க உன்னால் முடியவில்லை. *பாவத்தைக் குறித்து உணர்த்துவிக்கப் படுவதன் அர்த்தமும் அதுதான்!*

நீ இயேசுவானவரிடம் வந்து ஜெபிக்க வேண்டும், “கர்த்தாவே, நீர் விரும்புகிறபடியாக என்னால் இருக்க முடியவில்லை! நான் இழக்கப்பட்டவனாக இருக்கிறேன்! நான் அதமானேன். என்னாலே என்னை மாற்றிக்கொள்ள முடியாது! இயேசுவானவரே, என்னை இரட்சியும்!” என்று. நீ அப்படியாக உணர்ந்தால், இரட்சிப்புக்கு நெருக்கமாக வந்திருக்கிறாய். கிறிஸ்துவிடம் மாறுவதற்கு முன்னதாக பாவஉணர்த்துதல் வருகிறது!

உங்களில் இதுவரை மாறுதல் அடையாதவர்கள், உயிர்த்தெழுந்த கிறிஸ்துவை நம்புங்கள் என்று உங்களை வேண்டுகிறோம். கிறிஸ்துவின் விலையேறப்பெற்ற இரத்தத்தினால் உங்கள் பாவங்களைக் கழுவி சுத்திகரித்துக்கொள்ளுங்கள் என்று உங்களை உற்சாகப்படுத்துகிறோம். என்ன விலைக்கிரயம் கொடுக்க வேண்டியதாக இருந்தாலும் பரவாயில்லை எங்களோடு வந்து இரட்சகரைப் பின்பற்றுங்கள் என்று உங்களை வேண்டுகிறோம்! நாங்கள் வெற்றியின் பக்கமாக இருக்கிறோம், ஏனெனில் “கர்த்தருக்குச் சித்தமானது அவர் கையினால் வாய்க்கும்.” அதனால் நீயும் இயேசுவானவரை நம்பு, மாற்றப்படு, வெற்றியின் பக்கமாக இரு என்று உன்னை வேண்டிகேட்டுக்கொள்ளுகிறேன்!

வா, வந்து, இந்தப் பரிசுத்த குழுவில் சேர்ந்துகொள்,  
 மற்றும் மேலான மகிழ்ச்சிக்குபோக,  
செழிப்பான தேசத்திலே வாசம்பண்ண,  
 அழியாத மகிழ்ச்சி அங்கே புரண்டோடுகிறது.  
அவரை மட்டுமே நம்பு, அவரை மட்டுமே நம்பு,  
 இப்பொழுது அவரை மட்டுமே நம்பு.  
அவர் உன்னை இரட்சிப்பார், அவர் உன்னை இரட்சிப்பார்,  
 [கிறிஸ்து] உன்னை இப்பொழுதே இரட்சிப்பார்.  
(“அவரை மட்டுமே நம்பு” ஜான் எச். ஸ்டாக்டன், 1813-1877).

இந்தப் பல்லவியை மறுபடியும் பாடுங்கள். நாங்கள் பாடும்பொழுது “அவரை மட்டுமே நம்பு”, நீங்கள் இதுவரையிலும் இரட்சிக்கப்படாமல் இருந்தால், உங்கள் இருக்கையிலிருந்து எழுந்து ஆடிட்டோரியத்துக்குப் பின்புறம் செல்ல வேண்டும் என்று நான் விரும்புகிறேன். அங்கே டாக்டர் கேஹன் அவர்கள் உங்களை வேறொரு அறைக்கு அழைத்துச்செல்லுவார், அங்கே நாம் பேசவும் ஜெபிக்கவும் முடியும். நாங்கள் பாடும்பொழுது செல்லவும்.

அவரை மட்டுமே நம்பு, அவரை மட்டுமே நம்பு,  
 இப்பொழுது அவரை மட்டுமே நம்பு.  
அவர் உன்னை இரட்சிப்பார், அவர் உன்னை இரட்சிப்பார்,  
 அவர் உன்னை இப்பொழுதே இரட்சிப்பார்.

திருவாளர் லீ அவர்களே, அழைப்புக்கு பதில் கொடுத்து முன்வந்தவர்களுக்காகத் தயவுசெய்து ஜெபத்தில் நடத்தவும்.

முக்கியக்குறிப்புகள்

இரட்சகரின் வெற்றி!

(ஏசாயா 53ன் 12வது போதனை)

டாக்டர் ஆர். எல். ஹைமெர்ஸ், ஜூனியர்  
by Dr. R. L. Hymers, Jr.

டாக்டர் ஹைமர்ஸ் அவர்களின் பிரசங்கங்களை  
[www.sermonsfortheworld.com](http://www.sermonsfortheworld.com)  
வலைதலம் மூலம் ஒவ்வொரு வாரமும் கேட்கலாம்.  
“தமிழ் பிரசங்கங்களுக்கு” இங்கே கிளிக் செய்யவும்.

“அவர் தமது சந்ததியைக் கண்டு, நீடித்தநாளாயிருப்பார். கர்த்தருக்குச் சித்தமானது அவர் கையினால் வாய்க்கும்” (ஏசாயா 53:10).

1. முதலாவது, அவர் தமது சந்ததியைக் கண்டு! ஏசாயா 53:10அ; லூக்கா 13:29;  
   சங்கீதம் 25:13; I கொரிந்தியர் 15:5-8; I யோவான் 1:1; யோவான் 20:19-20.
2. இரண்டாவதாக, அவர் நீடித்தநாட்களாயிருப்பார்! ஏசாயா 53:10ஆ; ரோமர் 6:10, 9; எபிரெயர் 7:24, 25.
3. மூன்றாவதாக, அவருடைய வேலை செழிக்கும்! ஏசாயா 53:10இ; 49:6; 60:3, 5; 49:12; வெளிப்படுத்தின விஷேசம் 11:15; I கொரிந்தியர் 2:14.